Cuneiform Tablet TC 3 130
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
<big_gap> ša <big_gap> ú-kà-al <big_gap> KÙ.BABBAR ša ba-ri-ni <big_gap> im-dí-lim en-na-nim ù šu-da-a ša ki-ma e-nu-be-lim ú-lá-pí-ta-ni-ma lu-qú-tám ša ba-ri-šu-nu a-ṣé-er e-nu-be-lim en-na-sú-en₆ ù ḫu-ra-ṣa-nim KI a-mur-DINGIR ú-šé-ṣí-ú-ni en-na-num ù šu-da-a a-na KÁ.DINGIR ú-ru-du-ma na-áš-pé-er-tám me-eḫ-ra-am ša KI lu-qú-tim uṣ-a-ni a-na im-dí-lim i-kà-nu-ku e-na-nam ù šu-da-a a-na KÁ.DINGIR-lim ú-šé-ri-id-ma me-ḫe-er na-áš-pé-er-tim IGI GÍR ša a-šùr ik-nu-ku-nim-ma ú-kà-al i-na ṭup-pí-im ša i-na ba-áb DINGIR en-na-num ù šu-da-a ik-nu-ku-ni-ni AN.NA ù TÚG.ḪI.A a-na i-ta-aṭ-lim i-du-nu lá i-qí-pu lá ú-šu-ru a-dí KÙ.BABBAR e-ru-bu AN.NA ù TÚG.ḪI.A lá ú-šu-ru lá-pu-ut i-na ša-nim ṭup-pí-im ša dí-in a-lim{ki} ša im-dí-lúm na-áš-pé-er-tám iš-tí KÙ.BABBAR ša ba-ri-šu-nu iš-tù kà-ni-ìš{ki} a-ṣé-er en-na-nim ù šu-da-a ub-lá-ni-ma e-na-num ù šu-da-a ša ki-ma e-nu-be-lim iš-me-ú-ni a-na KÁ.DINGIR ú-ru-du-ma na-áš-pé-er-tám a-na im-dí-lim i-kà-nu-ku a-na KÁ.DINGIR ú-šé-ri-sú-nu-ma na-áš-pè-er-tám ša ki KÙ.BABBAR a-na-ku ub-lá-ni ik-nu-ku-nim-ma ú-kà-al 4 a-wi-li ku-ku-lá-num DUMU a-na-aḫ-DINGIR id-na-a DUMU ku-da-a ú-ṣur-a-num ni-a-um ù a-bu-um-DINGIR DUMU i-dí-èr-ra ša i-na KÁ a-bu-lim i-na re-eš lu-qú-tim ša ba-ri-ni a-na a-mur-DINGIR ni-iš-ku-nu a-na KÁ.DINGIR ma-lá dí-in a-lim{ki} ú-šé-ri-sú-nu-ma IGI GÍR ša a-šùr ṭup-pá-áš-nu iḫ-ri-mu-nim-ma ú-kà-al ki-ma ṭup-pí-šu-nu ša i-dí-nu-ni-ni AN.NA ù TÚG.ḪI.A lá i-qí-pu lá ú-šu-ru a-dí KÙ.BABBAR e-ru-bu AN.NA ù TÚG.ḪI.A lá ú-šu-ru a ma-lá ṭup-pu-ú-a ša a-na-kam <big_gap> <gap>-nu ù a-ma-kam <big_gap> <gap>-TU ù i-tur₄-DINGIR <big_gap> a-pu-tum <big_gap> i-na-dí-ú-nim KÙ.BABBAR ku-un-kà-ma <big_gap> a-na a-lim{ki} lu-ub-lu-nim a-na-kam <big_gap> me-eḫ-ri-a a-mur-ma ma-lá KÙ.BABBAR i-na <big_gap> ṭup-pé-e-kà da-ni-in₄